# «Мемлекеттік кірістер органдарының ресми құжаттарына апостиль қоюға және резиденттігін растауға байланысты кейбір мәселелер туралы»

# Қазақстан Республикасы Қаржы министрінің бұйрығының жобасына (бұдан әрі – Жоба)

# АНЫҚТАМА

Жоба Қазақстан Республикасы Салық кодексінің 224-бабын, 49-бабы 4-тармағын және 113-бабын іске асыру мақсатында әзірленді.

Жоба Қазақстан Республикасының резиденттігін растау бойынша, сондай-ақ Қаржы министрлігінен және оның аумақтық бөлімшелерінен шығатын ресми құжаттарға апостиль қою бойынша Мемлекеттік қызметтер көрсету тәртібін және өтініштің біріздендірілген нысанын бекітуді көздейді.

**Жобаның мақсаты** Қазақстан Республикасының резиденттігін растау бойынша, сондай-ақ Қаржы министрлігінен және оның аумақтық бөлімшелерінен шығатын ресми құжаттарға апостиль қою бойынша Мемлекеттік қызметтер көрсету тәртібін және өтініштің біріздендірілген нысанын бекіту болып табылады. Қағидаларды әзірлеу және бекіту қызмет көрсетудің сапасын жақсартуға, жеделдетуге және автоматтандыруға, заңдық және процестік дәлдікті арттыру үшін регламенттерді жаңартуға және өтініш беру тәртібі мен құжаттарды ресімдеу форматын жаңартуға бағытталған.

Жобаның **күтілетін нәтижесі** жеке және заңды тұлғалар үшін көрсетілген қызметтердің құқықтық сенімділігі мен қолжетімділігін қамтамасыз ету және өтініш берушілерге әкімшілік жүктемені азайту және мемлекеттік институттарға деген сенім деңгейін арттыру болып табылады. Бизнес үшін бұл қосарланған салық салуды болдырмау туралы халықаралық шарттарды қолдану кезінде қосымша кепілдіктер жасайды, трансшекаралық операцияларды жеңілдетеді және шетелдік контрагенттермен өзара іс-қимылдың тиімділігін арттырады.

Жоғарыда көрсетілген мемлекеттік қызметтерді көрсету мемлекеттік қызметтерді көрсетудің бірыңғай және ашық қағидаларын белгілеуге ықпал етеді және Қазақстанның инвестициялық тартымдылығына оң әсер етеді және оның халықаралық салық ынтымақтастығының сенімді қатысушысы ретіндегі ұстанымын нығайтады.